**Ministru kabineta noteikumu projekta**

**„Gaisa telpas pārvaldības kārtība, tās struktūra un mainīšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar likuma "Par aviāciju" 39.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2011.gada 28.jūnijā tika pieņemti Ministru kabineta noteikumi Nr.507 „Noteikumi par gaisa telpas pārvaldību, struktūru un tās mainīšanas kārtību” (turpmāk – noteikumi Nr.507), ar kuriem Latvijas Republikā ieviesa elastīgas gaisa telpas izmantošanas principu, tādējādi nodrošinot Eiropas Savienības tiesību prasību izpildi un sasniedzot Pamatnostādnēs gaisa telpas elastīgas izmantošanas 2009.-2014.gadam, kas tika pieņemtas ar Ministru kabineta 2009.gada 25.februāra rīkojumu Nr.139 „Pamatnostādnes gaisa telpas elastīgas izmantošanas 2009.-2014.gadam”, izvirzīto mērķu realizāciju.Kopš 2011.gada, kad stājās spēkā noteikumi Nr.507, ir pieņemti vairāki jauni Eiropas Savienības tiesību akti, kuri attiecas uz gaisa telpas pārvaldību un gaisa telpas struktūras izveidi, līdz ar to ir izstrādāts Ministru kabineta noteikumu projekts „Gaisa telpas pārvaldības kārtība, tās struktūra un mainīšanas kārtība” (turpmāk –Projekts) Noteikumu Nr.507 6.punktā ir sniegts gaisa telpas struktūras elementu uzskaitījums. Laika gaitā tika konstatēts, ka iedalījumā „gaisa satiksmes vadības rajoni un zonas” ir iekļauti gaisa telpas struktūras elementi, kuros gaisa satiksmes pakalpojumi netiek sniegti, piemēram, lidlauku gaisa satiksmes zonā (ATZ), līdz ar to ir nepieciešams precizēt gaisa telpas struktūras elementu uzskaitījumu. Kopš noteikumu Nr.507 spēkā stāšanās Latvijas Republikas gaisa telpā ir radusies nepieciešamība izveidot jaunus gaisa telpas struktūras elementus, kuru izveidi pieļauj Starptautiskās civilās aviācijas organizācijas izdotie dokumenti, bet kuri nebija iekļauti noteikumos Nr.507. Ņemot vērā minēto, ir nepieciešams aktualizēt gaisa telpas struktūras elementu uzskaitījumu, jo īpaši nepieciešams to papildināt ar pastāvīgo gaisa telpas struktūras elementiem, piemēram satiksmes informācijas zonu (TIZ), satiksmes informācijas rajonu (TIA), lidlauka gaisa satiksmes vadības rajonu (TMA).Noteikumu Nr.507 8.punktā ir noteikts, ka bīstamā zona (D) un ierobežotu lidojumu zona (R) ir elastīgs gaisa telpas struktūras elements, taču laika gaitā tika konstatēts, ka minētie struktūras elementi var tikt izveidoti gan kā elastīgs, gan kā neelastīgs gaisa telpas struktūras elements. Elastīgs gaisa telpas struktūras elements nozīmē to, ka šo elementu izmanto īslaicīgām gaisa telpas lietotāju vajadzībām un šā elementa izmantošanu var pieteikt iepriekšējās dienas laikā, ja tas ir izveidots un publicēts Aeronavigācijas informācijas publikācijā (AIP). Bet neelastīgos gaisa telpas struktūras elementus drīkst izmantot tikai saskaņā ar iepriekš apstiprinātu grafiku. Ņemot vērā iepriekš minēto, projektā ir skaidri noteikts, kuri gaisa telpas struktūras elementi ir uzskatāmi par elastīgajiem un, kuri par neelastīgajiem elementiem.Lai efektīvi nodrošinātu elastīgas gaisa telpas izmantošanas principu ieviešanu, tajā skaitā civilo un militāro (turpmāk – civilmilitāro) sadarbību, ar noteikumiem Nr.507 tika ieviesta gaisa telpas pārvaldības stratēģiskais līmenis, pirmstaktiskais līmenis un taktiskais līmenis, kā to paredz Komisijas 2005.gada 23.decembra Regula (EK) Nr.2150/2005, ar ko nosaka kopīgus noteikumus gaisa telpas elastīgai izmantošanai. Projektā ir saglabāts ar noteikumiem Nr.507 ieviestais gaisa telpas pārvaldības mehānisms. Projektā stratēģiskā līmeņa gaisa telpas pārvaldība ir noteikta tādā pašā kārtībā, kā to paredz noteikumi Nr.507, tas ir stratēģiskā līmeņa gaisa telpas pārvaldību īstenos valsts aģentūra „Civilās aviācijas aģentūra” (turpmāk – Civilās aviācijas aģentūra) sadarbībā ar Civilmilitārās gaisa telpas plānošanas un koordinācijas ekspertu grupu (turpmāk – ekspertu grupa), kuras sastāvā ir Satiksmes ministrijas, Aizsardzības ministrijas, Civilās aviācijas aģentūras un Nacionālo bruņoto spēku deleģēti pārstāvji. Šāda ekspertu grupa ir nepieciešama, lai nodrošinātu gaisa telpas izmantošanas plānošanu militārajām vajadzībām un militārām vajadzībām izveidotu gaisa telpas struktūras elementu izmantošanas procedūru ieviešanu, tādējādi ņemot vērā gan civilo, gan militāro gaisa telpas lietotāju intereses. Ekspertu grupa sastāv tikai no Satiksmes ministrijas un Aizsardzības ministrijas pārstāvjiem, kā arī minēto ministriju padotībā esošo iestāžu pārstāvjiem, projekts paredz, ka ekspertu grupu izveido minētās ministrijas ar savstarpēju vienošanos. Projektā noteikti ekspertu grupas uzdevumi, līdz ar to projektā nav nepieciešams iekļaut pilnvarojumus Ministru kabinetam izdot instrukciju par ekspertu grupas lēmumu pieņemšanas kārtību. Pirmstaktiskā līmeņa gaisa telpas pārvaldību īsteno valsts akciju sabiedrība "Latvijas gaisa satiksme" (turpmāk – Latvijas gaisa satiksme). Jautājumus, kuri skar militāro aviāciju, Latvijas gaisa satiksme pirmstaktiskajā līmenī īsteno kopīgi ar Nacionālajiem bruņotajiem spēkiem. Projekts paredz precizēt Latvijas gaisa satiksmei noteikto uzdevumus pirmstaktiskajā līmeni, piemēram, precizēts laiks, līdz kuram Latvijas gaisa satiksmes izplata gaisa telpas ikdienas izmantošanas plānu. Noteikumi Nr.507 paredz, ka gaisa telpas ikdienas izmantošanas plānu izplata līdz plkst.14.00, bet ņemot vērā to, ka vasaras un ziemas laiks ir atšķirīgs, projektā noteiks, ka gaisa telpas ikdienas izmantošanas plānu izplata līdz plkst.15.00 ziemas periodā un 14.00 vasaras periodā. Kā arī projektā ir noteikts Latvijas gaisa satiksmei par pienākumu nosūtīt gaisa telpas ikdienas izmantošanas plānu un atjaunoto gaisa telpas izmantošanas plānu Eiropas Aeronavigācijas drošības organizācijai, ņemot vērā gaisa telpas izmantošanas plānu, sagatavo un izdod NOTAM paziņojumu.Noteikumi Nr.507 ir noteikts, ka pirmstaktiskajā līmenī gaisa telpas lietotājs iesniedz Latvijas gaisa satiksmē pieteikumu par elastīgo gaisa telpas struktūras elementa izmantošanu un noteikumos bija uzskaitīts, kāda informācija ir jāiekļauj pieteikumā. Taču prakse liecina, ka nepieciešamā informācija pilnvērtīgi tiek iesniegta tad, ja ir noteikta konkrēta pieteikumu iesniegšanas forma. Ņemot vērā iepriekš minēto, projektā ir pievienota elastīgi izmantojamo gaisa telpas struktūras elementu izmantošanas pieteikuma veidlapa.Noteikumu Nr.507 25.punktā ir noteikts, ja gaisa telpas struktūras elementu vēlas izmantot civilais un militārais gaisa telpas lietotājs, tad par gaisa telpas struktūras elementa piešķiršanu Latvijas gaisa satiksme lemj kopīgi ar Nacionālajiem bruņotajiem spēkiem. Taču Ministru kabineta 2006.gada 26.novembra noteikumu Nr.966 „Kārtība, kādā militārās aviācijas gaisa kuģi veic lidojumus Latvijas Republikas gaisa telpā” 5.punktā ir noteikts, kādiem militāriem gaisa kuģiem ir prioritāte gaisa telpas izmantošanā attiecībā pret pārējiem gaisa kuģiem. Ņemot vērā minēto, ar projektu tiek novērsta tiesību normu kolīzija un noteikts, ka militārajam gaisa telpas lietotājam ir prioritāte gaisa telpas struktūras izmantošanās attiecībā pret civilo gaisa telpas izmantotāju.Noteikumu Nr.507 33.punktā ir noteiks, ka Nacionālo bruņoto spēku atbildīgās struktūrvienības aktivizē un deaktivizē Nacionālo bruņoto spēku pārvaldībā esošos pirmstaktiskajā līmenī ikdienas īslaicīgai izmantošanai piešķirtos gaisa telpas struktūras elementus. Izstrādājot minētos noteikumus, bija paredzēts, ka Nacionālie bruņotie spēki izveidos gaisa telpas izmantošanas servisu, kas būtu spējīgs sniegt gaisa satiksmes pakalpojumus. Taču kopš noteikumu Nr.507 spēkā stāšanās Nacionālie bruņotie spēki minēto servisu nav izveidojuši un Latvijas Republikā vienīgais gaisa satiksmes pakalpojumu sniedzējs ir Latvijas gaisa satiksme. Ņemot vērā minēto, projektā ir paredzēts, ka gaisa telpas struktūras elementus, kas pirmstaktiskajā līmenī piešķirti īslaicīgai izmantošanai, aktivizēs un deaktivizēs Latvijas gaisa satiksme.Noteikumu Nr.507 39.punkts nosaka termiņus, kuros ir iesniedzams iesniegums par gaisa telpas struktūras izmaiņām. Taču tika konstatēts, ka noteiktais termiņš 30 dienas ir par īsu, jo šajā laika periodā ir nepieciešams saņemt gan iesaistīto institūciju, piemēram pašvaldību, viedokli, kā arī ir nepieciešams izstrādāt gaisa telpas struktūras elementa izmantošanas procedūru, kas ir laikietilpīgs darbs. Ņemot vērā iepriekš minēto, projektā ir paredzēti trīs iesnieguma iesniegšanas termiņi, atkarībā no plānotā gaisa telpas struktūras elementa izveidošanas un tā ietekmes uz pārējo gaisa telpu. Projektā papildus ir noteikta prasība, ka gaisa telpas struktūras izmaiņu ierosinātājam ir pašam jāsaņem saskaņojums ar zemes īpašniekiem, ja plānotās izmaiņas gaisa telpas struktūrā ir saistītas ar zemes virsmas izmantošanu vai gaisa kuģu lidojumiem tuvu virs zemes virsmas (piemēram, izpletņlēcēju desantēšana, gaisa kuģu akrobātiskie lidojumi). Veicot izmaiņas gaisa telpas struktūrā, tas ir, izveidojot jaunu elementu vai veicot izmaiņas jau esošā elementā, ir nepieciešams izstrādāt gaisa telpas struktūras elementa izmantošanas procedūru. Šādu procedūru var izstrādāt izmaiņu ierosinātājs sadarbojoties ar Latvijas gaisa satiksmi un to apstiprina Civilās aviācijas aģentūra. Šobrīd Civilās aviācijas aģentūra bieži tiek iesaistīta procedūras izstrādes procesā kā starpnieks starp ierosinātāju un Latvijas gaisa satiksmi, kā rezultātā procedūras izstrāde ieilgst. Projektā ir paredzēts skaidri noteikt, ka gaisa telpas struktūras elementa izmantošanas procedūru izstrādā ierosinātājs, saskaņojot to ar Latvijas gaisa satiksmi un tikai izstrādātu procedūru iesniedz apstiprināšanai Civilās aviācijas aģentūrā. Projekts arī paredz, ka gaisa telpas struktūras elementa izmantošanas procedūras izstrādāšanas izmaksas sedz ierosinātājs.Ņemot vērā visas minētās izmaiņas, kuras būtu nepieciešams veikt noteikumos Nr.507, ievērojot Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punkta prasību, netiek izstrādāti grozījumi noteikumos Nr.507, bet ir sagatavots jauns noteikumu projekts.Turklāt noteikumu Nr.507 ir strukturizēti tādā veidā, ka sākotnēji ir aprakstīta gaisa telpas pārvaldības kārtība, un tad seko gaisa telpas struktūras elementu izveidošanas un to mainīšanas kārtība. Taču loģiska secība ir tāda, ka vispirms izveido gaisa telpas struktūru un tikai pēc tam ir īstenojama elastīga gaisa telpas pārvaldība. Ievērojot Ministru kabineta 2009.gada 3.februāra noteikumi Nr.108 „Normatīvo aktu projektu sagatavošanas noteikumi” 2.punkta prasību normatīvā akta projekta tekstu raksta, izklāstot to loģiskā secībā, projektā vispirms ir noteikta kārtība kādā izveido gaisa telpas struktūru un pēc tam elastīga gaisa telpas pārvaldības mehānisms. |
| 3. | Projekta izstrādē iesaistītās institūcijas | Valsts aģentūra „Civilās aviācijas aģentūra”, valsts akciju sabiedrība „Latvijas gaisa satiksme”, Satiksmes ministrija. |
| 4. | Cita informācija | Gaisa telpas pārvaldība kopā ar gaisa satiksmes pakalpojumiem ir integrāla gaisa satiksmes pārvaldības sastāvdaļa. Izmaiņas gaisa telpas struktūrā tiek izskatītas kā izmaiņas gaisa satiksmes pārvaldības sistēmā atbilstoši Regulas 1034/2011 10.panta prasībām. Lai izmaiņas gaisa telpas struktūrā stātos spēkā, tās ir jāpublicē zināšanai pārējiem gaisa telpas izmantotājiem NOTAM (paziņojums, kas satur informāciju par jebkuras aeronavigācijas iekārtas, pakalpojuma, procedūras ieviešanu vai izmaiņām tajā) atbilstoši EK Regulas Nr.73/2010 3.Pielikuma un 1944.gada 7.decembra Konvencijas par starptautisko civilo aviāciju (turpmāk – Konvencija) 15.pielikuma prasībām. Lai sagatavotu izmaiņas publikācijai, tās nepieciešams iesniegt Latvijas Gaisa satiksmei vismaz 84 dienas pirms izmaiņu spēkā stāšanās datuma. Turklāt izmaiņas gaisa telpas struktūrā ietver sevī ICAO noteikto Aeronavigācijas informācijas regulācijas un kontroles ciklu (AIRAC), kas nosaka konkrētus datumus, kuros drīkst publicēt informāciju ilglaicīgai lietošanai. Secinājums: Starptautiskie tiesību akti (Konvencijas 15.pielikums) nosaka aeronavigācijas informācijas publikācijas termiņus, kā arī ES tiesību akti (regula Nr.1034/2011 un regula Nr.1035/2011) nosaka prasības uzraudzības iestādei, t.i., Civilās aviācijas aģentūrai un aeronavigācijas pakalpojuma sniedzējam gaisa satiksmes pārvaldības jomā. Saskaņā ar Konvencijas 11.pielikumu lidlauku gaisa satiksmes vadības rajons (TMA) tiek izveidots ar mērķi, lai nodrošinātu drošu gaisa satiksmes plūsmu. Gaisa telpa ir Eiropas vienotā aviācijas gaisa telpa un pārējās zonas ir jāpakārto izveidotajām trasēm (trajektorijām), kur notiek regulārie gaisa pārvadājumi. Līdz ar to militārās mācības ir jāorganizē tā, lai netraucētu regulāros civilos gaisa pārvadājumus. Lidlauku gaisa satiksmes vadības rajonu var izveidot virs viena vai vairākiem lidlaukiem, tādējādi veidojot vienu kopīgu gaisa satiksmes tīklu. Līdz ar to, ja Lielvārdes lidlauka gaisa telpa pārklātos ar lidlauka „Rīga” gaisa telpu, tiktu veidots kā viens gaisa satiksmes vadības rajons. Lidlauku gaisa satiksmes vadības rajoni tiek izveidoti, lai tajos prioritāri nodrošinātu regulārus gaisa transporta pārvadājumus, kā arī lai nodrošinātu drošus gaisa satiksmes pakalpojumus. Tā kā Lielvārdes lidlauka gaisa telpa instrumentālo lidojumu veikšanai pārklāsies ar lidlauka „Rīga” instrumentālo lidojumu procedūrām, Lielvārdes lidlauka gaisa telpa tiks izstrādāta tādā veidā, lai nodrošinātu abu lidlauku ielidojošo un izlidojošo gaisa kuģu lidojumu drošumu. Civilās aviācijas aģentūra nodrošina visas Regulas EK1034/2011 13.pantā noteiktās darbības gaisa telpas izmaiņu ieviešanai.Saskaņā ar likuma „Par aviāciju” 6.panta otrās daļas 1.punktu Civilās aviācijas aģentūra veic LR gaisa telpas izmantošanas un civilās aviācijas darbības valsts uzraudzību. Gaisa telpas pārvaldības uzdevumus stratēģiskajā līmenī īsteno Civilās aviācijas aģentūra atbilstoši Regulas Nr.2150/2005 4.pantā 1.punktā noteiktajām prasībām. Saskaņā ar EK Regulas Nr.2150/2004 prasībām gaisa telpas izmantošana militārajām vajadzībām iepriekš ir jāplāno un šo militāro aktivitāšu laikā jānodrošina visu lidojumu drošuma prasību izpilde attiecībā uz pārējiem gaisa telpas lietotājiem. Turklāt viens no drošuma prasību nosacījumiem, lai ieviestu apstiprinātās izmaiņas gaisa telpas struktūrā, ir nepieciešamība publicēt izmaiņas NOTAM (paziņojums, kas satur informāciju par jebkuras aeronavigācijas iekārtas, pakalpojuma, procedūras ieviešanu vai izmaiņām tajā), lai pārējie gaisa telpas izmantotāji būtu informēti par izmaiņām gaisa telpas izmantošanā. Līdz ar to ir nepieciešams laiks, lai pieteiktās izmaiņas izskatītu atbilstoši Regulas Nr.1035/2011 un Regulas Nr.1034/2011 prasībām un pieņemtu lēmumu par izmaiņām gaisa telpā, kā arī pašam publikācijas procesam nepieciešams laiks, jo ir jāievēro Konvencijas 15.pielikumā noteiktais AIRAC cikls. Saskaņā ar EK regulu Nr.923/2012 Eiropas vienotie lidojumu noteikumi attiecas uz vispārējo gaisa satiksmi. No spēkā esošajiem MK 2006.gada 21.novembra noteikumiem Nr.966 „Kārtība, kādā militārās aviācijas gaisa kuģi veic lidojumus Latvijas Republikas gaisa telpā” izriet, ka uz militāro gaisa kuģu lidojumiem attiecas vispārējās gaisa satiksmes noteikumi, atšķirība ir noteikta lidojuma ātrumiem- gaisa kuģa lidojumā izmērītais gaisa ātrums nedrīkst sasniegt skaņas ātrumu un gaisa kuģa lidojuma augstumam jābūt ne zemākam par 610 metriem (2000 pēdu) virs pārlidojamās virsmas. Militāros lidojumus zemākā augstumā ir iespējams veikt speciāli izveidotās no pārējās gaisa satiksmes norobežotās zonās atbilstoši augstāk minētajiem MK noteikumiem. Saskaņā ar projekta 15.punktu gaisa telpas izmaiņām, kuras paredzētas militāriem mērķiem, saskaņojums ar pašvaldībām un valsts iestādēm nav nepieciešams.Elastīgi izveidojamo gaisa telpas struktūru elementu definīcijas ir noteiktas Regulā Nr.549/2004, kā arī Eirokontroles izstrādātajā Gaisa telpas pārvaldības rokasgrāmatā, kuras pielietošanu nosaka iepriekš minētā Regula Nr.549/2004. Minētā Regula neparedz speciālas definīcijas un prasības attiecībā uz militārajiem lidlaukiem un gaisa telpas struktūru virs tās.Saskaņā ar EK Regulas Nr.2150/2004 prasībām nepieciešamā gaisa telpa militārajām vajadzībām iepriekš ir jāplāno un šo militāro aktivitāšu laikā jānodrošina visu lidojumu drošuma prasību izpilde attiecībā uz pārējiem gaisa telpas lietotājiem. Kārtību, kādā tiek veikta gaisa telpas izmantošana, nosaka ES regula Nr. 923/2012, kura paredz vienotus lidojumu noteikumus un gaisa telpas izmantošanas kārtību Eiropas savienībā. Turklāt viens no drošuma prasību nosacījumiem, lai ieviestu apstiprinātās izmaiņas gaisa telpas struktūrā, ir nepieciešamība publicēt izmaiņas NOTAM (paziņojums, kas satur informāciju par jebkuras aeronavigācijas iekārtas, pakalpojuma, procedūras ieviešanu vai izmaiņām tajā), lai pārējie gaisa telpas izmantotāji būtu informēti par izmaiņām gaisa telpas izmantošanā. Līdz ar to ir nepieciešams laiks, lai pieteiktās izmaiņas izskatītu atbilstoši Regulas Nr.1035/2011 un Regulas Nr.1034/2011 prasībām un pieņemtu lēmumu par izmaiņām gaisa telpā, kā arī pašam publikācijas procesam nepieciešams laiks, jo ir jāievēro Konvencijas 15.pielikumā noteiktais AIRAC cikls. Aeronavigācijas informācijas ģenerēšana, apstrāde un publicēšana tiek veikta atbilstoši Komisijas 2010.gada 26.janvāra Regulas (ES) Nr.73/2010 un konvencijas 15. pielikuma prasībām. Nacionālie bruņotie spēki ir viens no Civilās aviācijas aģentūras apstiprinātajiem datu ģenerētājiem, kuriem ir saistoši starptautiskie un ES tiesību akti.Saskaņā ar EK Regulas Nr.2150/2004 prasībām gaisa telpas izmantošana militārajām vajadzībām iepriekš ir jāplāno un šo militāro aktivitāšu laikā jānodrošina visu lidojumu drošuma prasību izpilde attiecībā uz pārējiem gaisa telpas lietotājiem. Neatkarīgi no tā, vai izmaiņas ievieš civilais vai militārais gaisa telpas izmantotājs, drošuma novērtējuma metodoloģija par ietekmi uz gaisa satiksmes pārvaldības sistēmu ir tā pati, un visu gaisa telpas izmantotāju radītās izmaiņas gaisa satiksmes pārvaldības sistēmā tiek izskatītas līdzvērtīgi, jo radītie riski savstarpēji neatšķiras.Aeronavigācijas pakalpojumu sniedzējs drošuma novērtējumu par radīto ietekmi uz gaisa satiksmes pārvaldības sistēmu veic atbilstoši Civilās aviācijas apstiprinātajām Drošuma pārvaldības sistēmas procedūrām, kuras ir izstrādātas, lai pildītu Regulas Nr. 1035/2011 un Konvencijas 19.pielikuma prasības par drošuma pārvaldības sistēmas ieviešanu. Konvencijas 19.pielikums un Regula Nr. 390/2013 nosaka, ka dalībvalstīs ir jābūt ieviestai lidojumu drošuma programmai, kurā tiek iesaistīti visi gaisa telpas izmantotāji, lidostas, gaisa kuģu operatori un aeronavigācijas pakalpojumu sniedzēji. Nacionālie bruņotie spēki ir līdzvērtīgs gaisa telpas izmantotājs un tie ir integrāla sastāvdaļa no Latvijas lidojumu drošuma programmas. Civilās aviācijas aģentūra 2015.gada 10.martā izdeva administratīvo aktu par gaisa satiksmes izveides zonu Lielvārdes lidlaukā, kas paredz, ka Nacionālie bruņotie spēki var veikt lidojumus administratīvajā aktā noteiktajā kārtībā. Visi iesniegtie pieteikumi par militārās gaisa telpas zonas izveidi virs Lielvārdes un Ādažiem tiks izskatīti un lēmumi tiks pieņemti atbilstoši spēkā esošajiem normatīvajiem aktiem un, stājoties spēkā noteikumu projektam, atkārtoti pieteikums par tās pašas gaisa telpas zonas izveidi nebūs jāiesniedz.Attiecībā uz Noteikumu projekta 6.punktā noteikto gaisa telpas struktūras mainīšanas mērķi norādām, ka EK Regula 677/2011, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un ar ko groza Regulu (ES) Nr. 691/2010 ir tieši piemērojama Latvijas gaisa telpā, kura ir integrāla Eiropas vienotās gaisa telpas sastāvdaļa. EK Regula 677/2011 nosaka, ka dalībvalstu kompetencē paliek gaisa telpas struktūru detalizēta izstrāde, apstiprināšana un izveide dalībvalsts atbildībā esošajai gaisa telpai. Tajā pašā laikā Regula 677/2011 nosaka gaisa telpas struktūras plānošanas principus dalībvalstīm, gaisa telpas izmantotājiem, aeronavigācijas pakalpojumu sniedzējiem 1. pielikuma B un C daļās. Atbilstoši EK Regulas 2150/2005 3. pantā noteiktajiem gaisa telpas elastīgas izmantošanas principiem dalībvalstīm ir jānodrošina gaisa telpas plānošana, piešķiršana un jānodrošina lietošanas efektivitāte visu gaisa telpas lietotāju interesēs. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz aeronavigācijas pakalpojumu sniedzēju, kas Latvijas Republikā, saskaņā ar likumu „Par aviāciju” 42.panta pirmo daļu ir valsts akciju sabiedrība „Latvijas gaisa satiksme”, un gaisa telpas lietotājiem.Sabiedrības mērķgrupas aptuveno skaitu nevar norādīt, jo gaisa telpas lietotājs var būt jebkura iestāde, fiziska vai juridiska persona. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs attiecībā uz šīs anotācijas daļas 1.punktā minētajām sabiedrības mērķgrupām nemainās, jo netiek mainīti to līdzšinējie pienākumi un tiesības. Sabiedrības mērķgrupām projekta tiesiskais regulējums nemaina to tiesības un pienākumus. |
| 3. | Administratīvo izmaksu monetārs novērtējums |  Papildus administratīvās izmaksas neradīsies.Paredzamo administratīvo izmaksu monetārs novērtējums valsts pārvaldes iestādei noteikumu projektā noteikto darbību veikšanai:1) 11.punkts - 12,52 euro (vidējā stundas likme Civilās aviācijas aģentūras Aeronavigācijas daļas inspektoram) x 160 stundas (noteikumu projekta 11.punktā noteikto darbību veikšana) x 9 (personu skaits) x 1 (biežums gadā) = 18028,80 euro;2) 16.punkts - 12,52 euro (vidējā stundas likme Civilās aviācijas aģentūras Aeronavigācijas daļas inspektoram) x 8 stundas (noteikumu projekta 16.punktā noteikto darbību veikšana) x 3 (personu skaits) x 10 (biežums gadā) = 3004,80 euro;3) 18.punkts - 12,52 euro (vidējā stundas likme Civilās aviācijas aģentūras Aeronavigācijas daļas inspektoram) x 8 stundas (noteikumu projekta 18.punktā noteikto darbību veikšana) x 3 (personu skaits) x 20 (biežums gadā) = 6009,60 euro;4) 19., 20., 21.punkts - 12,52 euro (vidējā stundas likme Civilās aviācijas aģentūras Aeronavigācijas daļas inspektoram) x 14 stundas (noteikumu projekta 19., 20. un 21.punktā noteikto darbību veikšana) x 9 (personu skaits) x 80 (biežums gadā) = 126201,60 euro. |
| 4. | Cita informācija | No AS „Latvijas Gaisa satiksme” 2015.gada 15.jūlijā saņemta vēstule, kurā tiek sniegta informācija ar noteikumu projekta 17.1.punktā minētās procedūras izstrādi saistītajām izmaksām. Latvijas gaisa satiksme norāda, ka vidējais laika patēriņš vienai procedūras izstrādei ir 16 stundas, faktiskā (vidējā) iesaistīto darbinieku stundas likme ir 31,14 euro, līdz ar to Latvijas Gaisa satiksmes kopējās personāla izmaksas, kas saistītas ar procedūras izstrādi, sastāda 498,24 euro. Ievērojot iepriekš minēto, paredzamās administratīvās izmaksas, kas saistītas ar noteikumu projekta 17.1.punktā noteikto darbību veikšanu, ir šādas: 31,14 euro (stundas likme Latvijas gaisa satiksmes Gaisa satiksmes vadības departamenta darbiniekam) x 2 (personu skaits) x 8 stundas x 8 (biežums gadā) = 3985,92 euro. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams sagatavot Ministru kabineta instrukcijas projektu „Civilmilitārās gaisa telpas plānošanas un koordinācijas ekspertu grupas darbība un lēmumu pieņemšanas kārtība”, kura noteiks kārtību, kādā civilmilitārās gaisa telpas plānošanas un koordinācijas ekspertu grupa darbosies un pieņems lēmumus gaisa telpas pārvaldības stratēģiskajā līmenī.Projekts paredz atzīt par spēku zaudējušiem šādus spēkā esošus tiesību aktus:1) Ministru kabineta 2011.gada 28.jūnija noteikumus Nr.507 „Noteikumi par gaisa telpas pārvaldību, struktūru un tās mainīšanas kārtību” (Latvijas Vēstnesis, 2011, 102.nr.);2) Ministru kabineta 2012.gada 28.februāra instrukciju Nr.1 „Civilmilitārās gaisa telpas plānošanas un koordinācijas ekspertu grupas lēmumu pieņemšanas kārtība” (Latvijas Vēstnesis, 2012, 38.nr.);3) Ministru kabineta 2012.gada 25.aprīļa rīkojumu Nr.193 „Par civilmilitārās gaisa telpas plānošanas un koordinācijas ekspertu grupu” (Latvijas Vēstnesis, 2012, 66.nr.). |
| 2. | Atbildīgā institūcija | Satiksmes ministrija |
| 3. | Cita informācija | Nav |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2004.gada 10.marta Regula (EK) Nr. [549/2004](http://eur-lex.europa.eu/LexUriServ/LexUriServ.do?uri=CONSLEG:2004R0549:20091204:LV:HTML), ar ko nosaka pamatu Eiropas vienotās gaisa telpas izveidošanai (pamatregula) (publicēta „Eiropas Savienības Oficiālajā Vēstnesī” L 96, 31.03.2004.);Eiropas Parlamenta un Padomes 2004.gada 10.marta Regula (EK) Nr.551/2004 par gaisa telpas organizāciju un izmantošanu vienotajā Eiropas gaisa telpā (gaisa telpas regula) (publicēta „Eiropas Savienības Oficiālajā Vēstnesī” L 96, 31.03.2004.);Komisijas 2005.gada 23.decembra Regula (EK) Nr. [2150/2005](http://eur-lex.europa.eu/LexUriServ/LexUriServ.do?uri=OJ:L:2005:342:0020:01:LV:HTML), ar ko nosaka kopīgus noteikumus gaisa telpas elastīgai izmantošanai (publicēta „Eiropas Savienības Oficiālajā Vēstnesī” L 342, 24.15.2005.);Komisijas 2011.gada 17.oktobra Īstenošanas Regula (ES) Nr.1034/2011 par drošības uzraudzību gaisa satiksmes pārvaldībā un aeronavigācijas pakalpojumu sniegšanā un ar ko groza Regulu (ES) Nr.691/2010 (publicēta „Eiropas Savienības Oficiālajā Vēstnesī” L 271, 18.10.2011.);Komisijas 2011.gada 17.oktobra Īstenošanas Regula (ES) Nr.1035/2011 ar ko nosaka kopīgas prasības aeronavigācijas pakalpojumu sniegšanai un groza Regulu (EK) Nr.482/2008 un (ES) Nr.691/2010. (publicēta „Eiropas Savienības Oficiālajā Vēstnesī” L 271, 18.10.2011.);Komisijas 2011.gada 7.jūlija Regula (ES) Nr.677/2011, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un ar ko groza Regulu (ES) Nr.691/2010(publicēta „Eiropas Savienības Oficiālajā Vēstnesī” L 185, 15.07.2011.);Komisijas 2010.gada 25.marta Regula (ES) Nr.255/2010, ar ko nosaka kopējus gaisa satiksmes plūsmas pārvaldības noteikumus (publicēta „Eiropas Savienības Oficiālajā Vēstnesī” L 80, 26.03.2010.);Komisijas 2012.gada 26.septembra Īstenošanas Regula (ES) Nr.923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr.1035/2011 un Regulas (EK) Nr.1265/2007, (EK) Nr.1794/2006, (EK) Nr.730/2006, (EK) Nr.1033/2006 un (ES) Nr.255/2010 (publicēta „Eiropas Savienības Oficiālajā Vēstnesī” L 281, 13.10.2012.). |
| 2. | Citas starptautiskās saistības | Saskaņā ar 1944.gada 7.decembra Konvenciju par starptautisko civilo aviāciju (Latvija tai pievienojusies 1992.gada 3. jūnijā) Starptautiskās civilās aviācijas organizācija (ICAO) ir pilnvarota izdot standartus un rekomendācijas dažādās civilās aviācijas jomās. Latvijas Republikai kā Konvencijas dalībvalstij jānodrošina, lai minētās Konvencijas, kā arī Starptautiskās civilās aviācijas organizācijas (ICAO) prasības tiktu īstenotas. Ar šo normatīvo aktu tiks nodrošinātas Starptautiskās civilās aviācijas organizācija (ICAO) dokumentu, kas regulē aeronavigācijas informācijas pakalpojumus sniegšanas prasības. |
| 3. | Cita informācija | Nav. |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2004.gada 10.marta Regula (EK) Nr. [549/2004](http://eur-lex.europa.eu/LexUriServ/LexUriServ.do?uri=CONSLEG:2004R0549:20091204:LV:HTML), ar ko nosaka pamatu Eiropas vienotās gaisa telpas izveidošanai (pamatregula) (publicēta „Eiropas Savienības Oficiālajā Vēstnesī” L 96, 31.03.2004.);Eiropas Parlamenta un Padomes 2004.gada 10.marta Regula (EK) Nr.551/2004 par gaisa telpas organizāciju un izmantošanu vienotajā Eiropas gaisa telpā (gaisa telpas regula) (publicēta „Eiropas Savienības Oficiālajā Vēstnesī” L 96, 31.03.2004.);Komisijas 2005.gada 23.decembra Regula (EK) Nr. [2150/2005](http://eur-lex.europa.eu/LexUriServ/LexUriServ.do?uri=OJ:L:2005:342:0020:01:LV:HTML), ar ko nosaka kopīgus noteikumus gaisa telpas elastīgai izmantošanai (publicēta „Eiropas Savienības Oficiālajā Vēstnesī” L 342, 24.15.2005.);Komisijas 2011.gada 17.oktobra Īstenošanas Regula (ES) Nr.1034/2011 par drošības uzraudzību gaisa satiksmes pārvaldībā un aeronavigācijas pakalpojumu sniegšanā un ar ko groza Regulu (ES) Nr.691/2010 (publicēta „Eiropas Savienības Oficiālajā Vēstnesī” L 271, 18.10.2011.);Komisijas 2011.gada 17.novembra Īstenošanas Regula (ES) Nr.1035/2011 ar ko nosaka kopīgas prasības aeronavigācijas pakalpojumu sniegšanai un groza Regulu (EK) Nr.482/2008 un (ES) Nr.691/2010. (publicēta „Eiropas Savienības Oficiālajā Vēstnesī” L 271, 18.10.2011.);Komisijas 2011.gada 7.jūlija Regula (ES) Nr.677/2011, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un ar ko groza Regulu (ES) Nr.691/2010(publicēta „Eiropas Savienības Oficiālajā Vēstnesī” L 185, 15.07.2011.);Komisijas 2010.gada 25.marta Regula (ES) Nr.255/2010, ar ko nosaka kopējus gaisa satiksmes plūsmas pārvaldības noteikumus (publicēta „Eiropas Savienības Oficiālajā Vēstnesī” L 80, 26.03.2010.);Komisijas 2012.gada 26.septembra Īstenošanas Regula (ES) Nr.923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr.1035/2011 un Regulas (EK) Nr.1265/2007, (EK) Nr.1794/2006, (EK) Nr.730/2006, (EK) Nr.1033/2006 un (ES) Nr.255/2010 (publicēta „Eiropas Savienības Oficiālajā Vēstnesī” L 281, 13.10.2012.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 549/2004 2.pants | Projekta 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr. 2150/2005 2.pants | Projekta 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr. 1034/2011 2.pants |  Projekta 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr. 1035/2011 2.pants | Projekta 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr. 677/2011 2.pants | Projekta 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr. 255/2010 2.pants | Projekta 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr. 923/2012 2.pants | Projekta 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.923/2012 pielikuma SERA 6001.punkts | Projekta 11.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.923/2012 pielikuma SERA.5005. un SERA.5015.punkts | Projekta 14.2.6. un 14.4.apakšpunkts | Tiesību norma izpildīta pilnībā | Projekts stingrākas prasības neparedz |
| Regulas Nr.1034/2011 9. pants | Projekta 17.2.apakšpunkts | Tiesību norma izpildīta pilnībā | Projekts stingrākas prasības neparedz |
| Regulas Nr. 1035/2011 2. pielikuma 3. punkts | Projekta 17.2.apakšpunkts | Tiesību norma izpildīta pilnībā | Projekts stingrākas prasības neparedz |
| Regulas Nr.1034/2011 10.pants | Projekta 18.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.2150/2005 4., 5. un 6.pants | Projekta 21.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.2150/20054.panta 1.punkts  | Projekta 25. un 33.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.2150/2005 5. pants | Projekta 36.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.255/2010 6.panta 5.punkta e) un h)punkts | Projekta 37.6.apakšpunkts | Tiesību norma izpildīta pilnībā | Projekts stingrākas prasības neparedz |
| Regulas Nr.2150/2005 6.pants  | Projekta 44. punkts | Tiesību norma izpildīta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ievērojot Regulas 2150/2005 4.panta 3.punktā noteikto Satiksmes ministrija ar 2001.gada 13.janvāra vēstuli Nr. Nr.13-1/209 ir paziņojusi Eiropas Komisijai, ka Civilās aviācijas aģentūra ir atbildīga par Regulas 2150/2005 4.panta 1.punktā dotā uzdevuma izpildi.  |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir izstrādāts tādēļ, ka nepieciešams noteikumus Nr.507 precizēt atbilstoši tam, kas noteikts Eiropas Savienības tiesību aktos (regulās), kuri attiecas uz gaisa telpas pārvaldību un gaisa telpas struktūras izveidi un kas izdoti pēc 2011.gada, kad stājās spēkā noteikumi Nr.507, noteiktajam. Līdz ar to tieša sabiedrības informēšana par projekta izstrādi nav iepriekš veikta. Laika periodā no 2012. līdz 2014.gadam Civilās aviācijas aģentūra organizēja vairākas sanāksmes ar Latvijas gaisa satiksmi. Šajās sanāksmēs tika izdiskutēts par Eiropas Savienības tiesību aktu (regulu), kuri attiecas uz gaisa telpas pārvaldību un gaisa telpas struktūras izveidi, prasību piemērošanas jautājumiem. |
| 2. | Sabiedrības līdzdalība projekta izstrādē | Projekts ir publicēts Civilās aviācijas aģentūras mājaslapā internetā (www.caa.lv). |
| 3. | Sabiedrības līdzdalības rezultāti | Sabiedrības pārstāvji par projektu nav snieguši viedokli. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildē ir iesaistīta Satiksmes ministrija, Civilās aviācijas aģentūra, Latvijas gaisa satiksmes, Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Katra minētā institūcija turpinās pildīt funkcijas, kas tai ir deleģētas ar likumu „Par aviāciju” un citiem ar aviāciju saistītajiem tiesību aktiem. Ar šo normatīvo aktu tiek izveidots minēto institūciju sadarbības mehānisms.Izpilde tiks nodrošināta Satiksmes ministrijas, Civilās aviācijas aģentūras, Latvijas gaisa satiksmes, Aizsardzības ministrijas un Nacionālo bruņoto spēku līdzšinējo funkciju un cilvēkresursu ietvaros. Noteikumu projekta izpildē nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas III sadaļa – projekts šo jomu neskar.

Satiksmes ministra p. i.

iekšlietu ministrs R. Kozlovskis

Vīza: valsts sekretārs K. Ozoliņš

02.12.2015. 11:40

4641

I.Prancāne, 67830951

Inga.Prancane@latcaa.gov.lv